b'\n_START_ARTICLE_\nOpornik\n_START_SECTION_\nRazvoj\n_START_PARAGRAPH_\nZunanji oporniki z opornimi loki napetimi \xc4\x8dez stranske ladje so se razvili postopoma. Za izpeljavo pritiska oboka in obremenitve z vetrom na v zunanjo steno vgrajene opornike, so bile najprej zgrajeni pre\xc4\x8dni loki nad pre\xc4\x8dnimi oboki stranske ladje (na primer v stolnici v Durhamu). So nevidni zaradi strehe. V 12. stoletju je bila obokana tudi empora nad stransko ladjo zaradi prena\xc5\xa1anja pritiskov oboka glavne ladje na zunanji zid._NEWLINE_Zunanji oporniki, z vidnimi opornimi loki nad povr\xc5\xa1ino strehe so se najprej razvili v letih 1160/1170 pri izvedbi kora v Normandiji in \xc3\x8ele-de-France (primer Saint-Germain-des-Pres v Parizu po 1160). Od okoli 1190 se je spremenila tudi ladja (Stolnica Notre-Dame v Parizu 1180/1200 do 1230, stolnica v Noyonu 1179 / 1180-1200 in stolnica v Laonu 1180/1190). Zunanji oporniki so zelo redki v ju\xc5\xbeni Franciji in sredozemskih dr\xc5\xbeavah, so pa se raz\xc5\xa1irili v Angliji in Nem\xc4\x8diji (Stolnica v Limburgu do 1200/1225, ladja Bonskega Minstra 1210/1220, cerkev sv. Gereona v K\xc3\xb6lnu 1219/1227)._NEWLINE_Kot pomemben korak pri razvoju velja stolnica v Chartresu (za\xc4\x8detek gradnje leta 1194). Z odstranitvijo empore nad stransko ladjo je zrastla vi\xc5\xa1ina ladijske stene. Oporniki in oporni loki niso bili le tehni\xc4\x8dno nujni, ampak tudi umetni\xc5\xa1ko obdelani.  V stolnici v Reimsu (za\xc4\x8detek gradnje leta 1211) so lupino stavbe prevzeli oporniki in se oblikovali kot gradbeni elementi, kar je pomenilo \xc2\xbbzaklju\xc4\x8dek tega, kar so za\xc4\x8deli v Chartresu.\xc2\xab\xc2\xa0\n_START_SECTION_\nOporni loki\n_START_PARAGRAPH_\nOporni loki, tudi oporniki visoke ladje ali v starej\xc5\xa1i literaturi plavajo\xc4\x8di oporniki  so tisti med visoko steno ladje ali korno steno in oporniki med zapored stoje\xc4\x8dimi stebri. Ti usmerjajo horizontalne obremenitev iz oboka in pritiska vetra na zunanje opornike kot kon\xc4\x8dne podpore. _NEWLINE_Oporni loki so pogosto razporejeni eden nad drugim, ni\xc5\xbeji za posredovanje pritiska oboka ladje, zgornji za usmerjanje obremenitev vetra, ki pa vplivajo tudi na opornik. _NEWLINE_Od okoli 1230 so bili oporni loki uporabljeni tudi za odtok meteorne vode. Vdolbina na vrhu je usmerjala de\xc5\xbeevnico v bruhalnike.'